CELEX: 62020CN0398
Language: fi
Date: 2020-08-20 00:00:00
Title: Asia C-398/20: Ennakkoratkaisupyyntö, jonka Krajský soud v Brně (Tšekki) on esittänyt 20.8.2020 – ELVOSPOL s.r.o. v. Odvolací finanční ředitelství

26.10.2020   
            
            
               FI
            
            
               Euroopan unionin virallinen lehti
            
            
               C 359/8
            
         
      Ennakkoratkaisupyyntö, jonka Krajský soud v Brně (Tšekki) on esittänyt 20.8.2020 – ELVOSPOL s.r.o. v. Odvolací finanční ředitelství
      (Asia C-398/20)
      (2020/C 359/12)
      Oikeudenkäyntikieli: tšekki
      
         Ennakkoratkaisua pyytänyt tuomioistuin
      
      Krajský soud v Brně
      
         Pääasian asianosaiset
      
      
         Valittaja: ELVOSPOL s.r.o.
      
         Vastapuoli: Odvolací finanční ředitelství
      
         Ennakkoratkaisukysymys
      
      Onko sellainen kansallisen säännöstö ristiriidassa yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 90 artiklan tarkoituksen kanssa, jonka perusteella arvonlisäverovelvollinen ei saa oikaista myynteihin sisältyvän arvonlisäveron määrää sellaisen saatavan arvon perusteella, joka on syntynyt vähemmän kuin kuukautta ennen tuomioistuimen verovelvollisesta tekemää konkurssiinasettamispäätöstä, jos velvollisuus arvonlisäveron maksamiseen on syntynyt sellaiselle toiselle verovelvolliselle suoritetun verollisen liiketoimen yhteydessä, joka on laiminlyönyt maksut osittain tai kokonaan?
      
         (1)  EUVL 2006, L 347, s. 1.